ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 03.02-68360/12-15

18.12.2015. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0110/2015 (102136/2015), за набавку: Ангажовање радника за одржавање погонске чистоће (ТЕНТ Б), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3000/0110/2015 (102136/2015)**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У члану 15. Став 2. Модела уговора наведено је да је извршилац дужан да колективно осигура своје запослене у случају повреде на раду, професионалних обољења и обољења у вези са радом, као и да сума осигурања запосленог не може бити мања од 900.000,00 динара у случају смртног исхода, односно 1.800.000,00 динара у случају настанка инвалидитета.

Неспорно је да наручилац може захтевати од понуђача да колективно осигура своје запослене што је и његова законска обавеза. Међутим, сматрамо да прописивање висине суме осигурања представља задирање у унутрашње пословање понуђача и грубо кршење основних начела на којима систем јавних набавки почива, а пре свега начела обезбеђивања конкуренције. Могуће је и врло вероватно да понуђачи већ имају закључене уговоре о колективном осигурању запослених, тако да исте не могу изменити током припремања понуде како би их уподобили захтеву наручиоца. Сходно наведеном мишљења смо да би овакав услов требало избацити из модела уговора.

**ОДГОВОР 1:** Члан 15. став 2. Модела уговора ће бити избрисан.

**ПИТAЊE 2:** У члану 16. Став 3. модела уговора наведено је да је извршилац дужан да поседује полису осигурања од одговорности из делатности за штете причињене трећим лицима са сумом осигурања по осигураном случају не мањом од 21.000.000,00 динара.

Сматрамо да прописивање висине суме осигурања представља задирање у унутрашње пословање понуђача и грубо кршење основних начела на којима систем јавних набавки почива, а пре свега начела обезбеђивања конкуренције. Могуће је и врло вероватно да понуђачи већ имају закључене уговоре о осигурању запослених, тако да исте не могу изменити током припремања понуде како би их уподобили захтеву наручиоца. Сходно наведеном мишљења смо да би овакав услов требало избацити из модела уговора.

**ОДГОВОР 2:** Члан 16. Став 3. Модела уговора ће бити измењен.

**ПИТАЊЕ 3**: На странама 28/56 и 29/56 конкурсне документације као услов за испуњеност кадровског капацитета тражите да поседујемо 23 радника са завршеном основном школом, а као доказ је неопходно приложити М обрасце, дипломе (уверења) и лекарска уверења.

Да ли се уместо диплома (уверења) могу приложити радне књижице запослених у којима је наведено коју стручну спрему имају.

**ОДГОВОР 3:** Понуђач може увек уместо траженог доказа приложити неку другу јавну исправу.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*

 КОМИСИЈА